|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 2/2023

|  |  |
| --- | --- |
| Aika | Keskiviikko 15.3.2023 klo 9.02–11.38 |
| Paikka | Etäkokous Teams-sovelluksella |
| Paikalla | Hallitusneuvos Joni Hiitola, opetus- ja kulttuuriministeriö, puheenjohtajaLainsäädäntöneuvos Matleena Haapala, ympäristöministeriöProfessori Vesa-Pekka Herva, Oulun yliopistoKulttuuriympäristön intendentti Miikka Kumpulainen, Keski-Suomen museoYli-intendentti Jutta Kuitunen, MuseovirastoVäitöskirjatutkija Anni-Helena Ruotsala, saamelaiskäräjätYli-intendentti Helena Taskinen, MuseovirastoNeuvotteleva virkamies Elina Vaara, oikeusministeriöHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeri Erikoisasiantuntija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen klo 9.02. Hyväksyttiin asialista.

# Edellisen kokouksen (31.1.2023) pöytäkirjan hyväksyminen

Hyväksyttiin edellisen kokouksen pöytäkirja.

# Arkeologisten kenttätöiden vaatimukset

Lakimies Juha Maaperä esitteli arkeologisten kenttätöiden vaatimuksia koskevia pykäliä ja niiden perustelutekstiluonnoksia, minkä jälkeen keskusteltiin asiasta. Keskustelussa esitettiin mm. seuraavia huomioita: Perustelutekstejä pidettiin lähtökohtaisesti hyvinä. Perusteluihin voisi vielä lisätä maininnan siitä, että kenttätöille asetettavat vaatimukset ovat tärkeitä erityisesti siksi, että kajoavat kenttätutkimukset johtavat kaivetuilta osilta muinaisjäännöksen tuhoutumiseen. Toivottiin, että sihteeristö selvittäisi vielä perehtyneisyyttä koskevan sääntelyn mahdolliset liittymäkohdat ammattipätevyyden tunnustamista koskevaan lainsäädäntöön ja täsmentäisivät vielä sitä, mitä niille löydöille tapahtuu, joita ei liitetä kokoelmiin. Lisäksi esitettiin käsitteistöä koskevia kehittämisehdotuksia.

# Keskustelutilaisuuden toteutuminen

Hallitusneuvos Hanna Kiiskinen kertoi 14.12.2022 pidetyn keskustelutilaisuuden toteutumisesta. Tilaisuus keräsi runsaasti osallistujia ja oli onnistunut. Tilaisuuden yhteydessä kerätyt kommentit on käyty läpi ja huomioitu mahdollisuuksien mukaan luonnoksessa. Kommentit löytyvät Tiimeristä.

# Lakiluonnoksen läpikäynti keskeisten kommenttien osalta

Lakimies Juha Maaperä esitteli lakiluonnoksesta saatuja kommentteja. Keskusteltiin laissa käytettävästä terminologiasta, muinaisesineiden löytymisen sääntelemisestä, muinaisesineestä maksettavasta löytöpalkkiosta ja tarpeesta tarkentaa jäännöksen laajuuden määräämisen ja rauhoituspäätöksen yhteydessä annettavia määräyksiä koskevasta sääntelystä. Lisäksi käytiin läpi arkeologisia jäännöksiä ja niiden rauhoitusta koskevia pykäläluonnoksia. Todettiin, että tiedonhallinnan kokonaisuutta käsitellään erikseen myöhemmin.

# Työsuunnitelma vuodelle 2023

Erikoisasiantuntija Päivi Maaranen esitteli sihteerin laatimaa luonnosta työsuunnitelmaksi 1.1.-31.3.2023. Sovittiin, että lisätään suunnitelmaan työryhmän kokous 15.3.2023. Hyväksyttiin suunnitelma.

# Muut asiat

* Työ- ja seurantaryhmän Tiimerissä on viikoittain päivittyvä luonnos ehdotusluonnoksesta, jota voi kommentoida joustavasti koko ajan.
* Seuraavat kokoukset: seurantaryhmän kokous 28.2.2023, työryhmän kokous 15.3.2023, työ- ja seurantaryhmän yhteinen kokous 29.3.2023

# Kokouksen päättäminen

Puheenjohtaja päätti kokouksen klo 12.05.

|  |
| --- |
| Vastaanottajat |
| Kopion saajat |